NaiveNeuron/SloPal huggingface dataset:
Hraško, Igor, poslanec NR SR (2012-07-27):
Ďakujem pekne, pani predsedajúca. Pán poslanec, len sa chcem opýtať, aha, tu to mám, v položke 207 sa vlastne v bode II píše: „vykonanie zmeny povolenia a zrušenie povolenia“, kde vlastne v bode I je „žiadosť o zrušenie povolenia“ a potom v článku či v položke 208, rímska II máte v záhlaví uvedené, že „vykonajú zmeny na povolenie a odňatie povolenia“ a potom sa píše „žiadosť o zrušenie“. Či to len, asi aby to bolo v súlade aj s tou predchádzajúcou, že by tam malo byť slovíčko asi „zrušenie“. Položka 208, rímska II, v záhlaví je uvedené „povolenie a odňatie povolenia fyzickej alebo právnickej osobe“ a v bode I máte „žiadosť o zrušenie povolenia“. To asi je len tam v nesúlade, skúste si to len pozrieť. Hej? Tu som, tu som pred vami. A ešte sa chcem opýtať na ten bod III položky 208. To vydanie potvrdení o splnení oznamovacej povinnosti fyzickej osobe, hlavne o toto sa mi jedná, na výrobu a dodávku elektriny zariadeniami na výrobu elektriny s celkovým inštalovaným výkonom do jedného MW. Povedzme, že mám na streche fotovoltarické panely a mám nadspotrebu a budem ju predávať, čiže aj ja som povinný ako fyzická osoba zaplatiť tých 100 eur. Lebo myslím si, že toto by sme asi mohli nejako vyňať fyzickú osobu z tohto kontextu, ale len právnické osoby aby boli, skutočne tí, ktorí s tým podnikajú. Nie tí, ktorí chcú ušetriť niečo na dome a majú nejaké prebytky, aby ich mohli odovzdávať. To možno len do budúcnosti, neviem, či sa to dá ošetriť. Ďakujem pekne.
Číž, Miroslav, podpredseda NR SR (2015-03-10):
Ďakujem, pán spravodajca. Otváram všeobecnú rozpravu. Písomnú prihlášku do rozpravy nemám. Preto sa pýtam, kto sa hlási do rozpravy ústne? Zdá sa, že nikto. Takže uzatváram možnosť prihlásiť sa do rozpravy ústne. Vyhlasujem logicky všeobecnú rozpravu za skončenú. Pán minister a pán spravodajca, ďakujem. Prerušujem rokovanie o tomto bode programu. Pán minister zostáva, pretože ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektorého zákony. Parlamentná tlač: číslo 1424. Návrh na pridelenie výborom: 1442. Opäť má slovo pán minister Richter a uvedie tento vládny návrh zákona.
Grendel, Gábor, podpredseda NR SR (2021-11-11):
Je to tak, môžme ísť na ďalšie hlasovanie.
Zmajkovičová, Renáta, podpredsedníčka NR SR (2014-05-30):
Pán poslanec Senko bol posledný, ktorý vystúpil v rozprave. Vyhlasujem rozpravu za skončenú. Pýtam sa, pán minister, chcete vystúpiť, záverečné slovo? Nech sa páči.
Matovič, Igor, poslanec NR SR (2024-02-08):
Pán poslanec Gašpar, viete, keď vy sa tam postavíte a tvárite sa, že vám ide o spravodlivosť, no vaša hodnovernosť je asi taká, jak keď morské prasa tvrdí, že je morské prasa. Nie je ani morské, ani prasa. A vy teda určite a vám nikdy nešlo o spravodlivosť, lebo vtedy, keď ste mali tú možnosť a šéfovali ste Policajnému zboru, tak ste priamo do rúk šéfa nitrianskej mafiánov vašej rodiny Norberta Bödöra zverili vedenie de facto polície. Čo nerozhodol Bödör, to nebolo. Ste sa správali ako verná podržtaška alebo sluha mafiána. Vy ste kľúčový orgán spravodlivosti vydali do rúk mafie. Vy môžete o spravodlivosti len tak možno snívať. Len, bohužiaľ, žijeme, áno, v tejto dobe, v tejto krajine, kde ste sa preklamali do parlamentu a k moci. A keď teda obhajujete tak strašne to obludné tvrdenie, toho primitíva Glücka, či jako sa volá, ktorý tu obhajoval znižovanie premlčacej doby pre ženy, lebo teda treba ich pomknúť k tomu, aby skorej svedčili, lebo keď neskôr svedčia, tak potom sa stráca možnosť to nejako dokázať a podobne, tak potom naberte odvahu, keď toto platí táto rovnica, potom načo im dávate tých 10 rokov? Skráťte im to na päť. Čo na päť, skráťte im to na rok. Čo na rok, dajte im jeden deň, nech na druhý deň teda tá žena zranená ide svedčiť, lebo vtedy budú všetky stopy. Možno vtedy bude ešte aj krv. Vy primitív! Vy viete niečo o tom, čo tá žena cíti? Vy viete, primitív, niečo o tom, čo ten znásilnený desaťročný nejakým úchylom zo SMER-u cíti v Čistom dni? Však ten človek ten je zranený na celý život. Lebo vy ste si povedali, že vy ste rovnejší Boha, že vy môžete robiť čokoľvek, vy sa Bohu rúhate tým, čo robíte. Vám nejde o spravodlivosť. (Potlesk.)
Žitňanská, Lucia, poslankyňa NR SR (2015-02-11):
Ďakujem pekne za slovo, pani predsedajúca. Vážené kolegyne, vážení kolegovia, dovoľte, aby som v zmysle § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Návrh zákona spĺňa po formálnoprávnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 32 dní od jeho prerokovania v Národnej rade v prvom čítaní. Zo znenia návrhu zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Poprosím, otvorte rozpravu, pani predsedajúca.
B. Bugár, podpredseda NR SR: (2006-02-02):
(Hlasovanie.) Prítomných je 139 poslancov, za 96, proti 12, zdržalo sa 30, nehlasoval 1. Konštatujem, že návrh sme schválili. Teraz prosím pána poslanca Elsnera, aby uviedol hlasovanie k návrhu na vyslovenie súhlasu s Medzinárodným dohovorom o potláčaní činov jadrového terorizmu (tlač 1415). J. Elsner, poslanec: Ďakujem za slovo, pán predsedajúci. V rozprave nevystúpil žiadny pán poslanec ani poslankyňa, preto predkladám uznesenie Národnej rady Slovenskej republiky k návrhu na vyslovenie súhlasu s Medzinárodným dohovorom o potláčaní činov jadrového terorizmu (tlač 1415). Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s Medzinárodným dohovorom o potláčaní činov jadrového terorizmu. Rozhodla, že Medzinárodný dohovor o potláčaní činov jadrového terorizmu je medzinárodnou zmluvou podľa čl. 7 ods. 5 Ústavy Slovenskej republiky a táto zmluva má prednosť pred zákonmi. Dajte o tom hlasovať.
K. Tóthová, poslankyňa: (2004-12-02):
Ale mám jednu otázku na pána ministra. V predloženom návrhu zákona je v § 209a zoznam preberaných právnych aktov Európskych spoločenstiev a Európskej únie. Pán minister, sú tieto všetky akty preložené do slovenského jazyka? Ony sa totiž pri takejto legislatívnej úprave, ako ste predložili, stávajú súčasťou nášho platného práva, celkom od A do Z. A ja si myslím, že pokiaľ by neboli v slovenskom jazyku, tak je možné na nich len odkázať a nie ich úplne zahrnúť do zákona, ten zoznam. Takže by som bola veľmi rada, keby ste v záverečnom slove, pán minister, zodpovedali túto moju otázku ako predkladateľ splnomocnený vládou Slovenskej republiky, zrejme vo vláde si všímate aj tieto legislatívne otázky. Ďakujem za pozornosť.
Glváč, Martin, podpredseda NR SR (2019-02-06):
Ďakujem. S faktickými poznámkami traja poslanci, končím možnosť prihlásiť sa. Pán poslanec Dostál, nech sa páči.
Hrnčiar, Andrej, podpredseda NR SR (2017-03-30):
Končím možnosť nahlásiť sa s faktickými poznámkami. Na vystúpenie pána poslanca osem faktických poznámok. Nech sa páči, pani poslankyňa Grausová.
Matovič, Igor, poslanec NR SR (2023-11-21):
Pán predseda, ja si veľmi dobre pamätám spred pár dní vašu reč o tom, ako si prajete novú politickú kultúru, ale ja si nepamätám ani za Mečiara, že toto by Gašparovič, keď bol predseda Národnej rady urobil, že tri minúty pred siedmou... (Prerušenie vystúpenia predsedajúcim.)
Laššáková, Jana, podpredsedníčka NR SR (2012-09-12):
Na vystúpenie pána poslanca nie je žiadna faktická poznámka. Dávam slovo teraz pani poslankyni Žitňanskej, písomne prihlásenej do rozpravy. Nech sa páči, pani poslankyňa.
Ďuriš Nicholsonová, Lucia, podpredsedníčka NR SR (2018-02-07):
Takže najprv musíte odôvodniť všetky tri, potom sa vám zastaví časomiera a potom čítate iba tú technickú časť tých pozmeňujúcich návrhov. Podľa litery rokovacieho poriadku. Včera aj vaša pani poslankyňa z vládnej koalície pani Smolíková s tým mala problém, lebo ja vám úplne rozumiem, kolegovia, to nie je kritika na vás, ale toto naozaj je tam zle napísané v tom rokovacom poriadku. Môžte pokračovať, len vás poprosím, takto nám to káže rokovací poriadok. Najprv odôvodnenie všetkého a potom samostatné pozmeňujúce návrhy.
P. Hrušovský, predseda NR SR: (2005-06-30):
(Hlasovanie.) 136 prítomných, 42 za, 18 proti, 75 sa zdržalo, 1 nehlasoval. Neschválili sme návrhy pod č. 16 a 18. Ďalší návrh.
Kosová, Ingrid, poslankyňa NR SR (2023-12-13):
Ja už keď som si prečítala programové vyhlásenie vlády, tak mi bolo úplne jasné, že toto bude vláda stagnácie a návratu k minulosti a že sa vôbec, ale vôbec nebude myslieť na budúcnosť a na novú generáciu. A naopak, a to povedala Vlaďka veľmi správne, tak ju ešte viacej ohrozuje. Napríklad miesto toho, aby sme investovali do dôchodkov, tak by sme mali zainvestovať do školstva. A napríklad vôbec tam nezostávajú z rozpočtu žiadne finančné prostriedky na to, aby sme investovali do zvyšovania platov učiteľov a učiteliek. Opäť sa na to nemyslí. Sú to práve tí ľudia, ktorí vychovávajú ďalšiu generáciu. To je ďalší dôkaz, že vláda vôbec nemyslí na ďalšiu generáciu. Nie, my radšej budeme investovať do dôchodkov a nemyslím tým, že to nie je potrebné, avšak nie na úkor ohrozovania, preboha, budúcej generácie. Potom sa nečudujme, že odchádzajú do zahraničia a už sa nevracajú. Zároveň, a to je veľmi dôležité pripomínať si, že to nie sú dôchodcovia a dôchodkyne, ktoré sú najohrozenejšie chudobou. Samozrejme, sú až tretí, pokiaľ viem, v poradí. A to najmä tí, ktorí žijú osamotene. Ale my tu žiadne opatrenia napríklad na riešenie feminizácie chudoby nevidíme. Druhou najohrozenejšou skupinou sú rodiny, kompletné rodiny s troma a viac deťmi a na prvom mieste sú samoživitelia a samoživiteľky s deťmi. To sú najohrozenejšie skupiny, ktoré sú ohrozené chudobou. No lenže kvôli populistickým cieľom a sľubom my radšej týmto deťom zoberieme budúcnosť tým, že im zoberieme ešte aj dôchodky. Takže my takto vlastne smerujeme k medzigeneračným trhlinám a myslím si, že si to všetci tu veľmi dobre uvedomujeme, a napriek tomu sa to deje. Ale ja verím, že tá budúca generácia sa vám za toto odvďačí. A že vám... (Prerušenie vystúpenia časomerom. Potlesk.)
Šimečka, Michal, podpredseda NR SR (2024-01-24):
Ďakujem. Faktické poznámky. Ako prvý pán poslanec Šipoš.
Hrnčiar, Andrej, podpredseda NR SR (2019-03-27):
Je všeobecný súhlas? (Nesúhlasná reakcia pléna.) Nie. Dávam hlasovať, prosím, prezentujme sa a hlasujme. (Hlasovanie.) Prítomných 129, za 93, proti 22, zdržalo sa 8, nehlasovali 6. Konštatujem, že procedurálny návrh sme schválili. Takže pokračujeme v prerušenom rokovaní v druhom čítaní o vládnom návrhu zákona, ktorým sa menia a dopĺňajú niektoré zákony v súvislosti s vystúpením Spojeného kráľovstva Veľkej Británie a Severného Írska z Európskej únie bez dohody , ktorý prerokúvame v skrátenom legislatívnom konaní (tlač 1398). Prosím, aby zaujal svoje miesto spoločný spravodajca z výboru pre európske záležitosti poslanec Ladislav Andreánsky. Ale o slovo sa hlási podpredseda vlády pre investície a informatizáciu pán Richard Raši. Dávam mu slovo, nech sa páči.
Sedlák, Justín, poslanec NR SR (2024-06-11):
Pán predsedajúci, keďže sme hlasovali o pozmeňujúcich návrhoch zo spoločnej správy, odporúčam hlasovať o tom, že predložený návrh zákona prerokujeme v treťom čítaní ihneď.
Bugár, Béla, podpredseda NR SR (2011-12-01):
Ďakujem, pýtam sa, kto sa hlási do rozpravy? Ako jediná pani Laššáková, končím možnosť sa prihlásiť do rozpravy. Pani poslankyňa, nech sa páči.
Saloň, Marián, poslanec NR SR (2011-05-17):
Ďakujem pekne, pán predseda. Pán kolega Gál, by som vás doplnil, možno jedna zaujímavá vec sa tu mení, a to je v bode 9 § 35 ods. 5, že „bezpečná vzdialenosť sa mení v závislosti na rýchlosti a nemení sa v závislosti na čase. Vodiči pri bežnej jazde nemajú možnosť zmerať vzdialenosť, ale môžu odhadnúť čas, za ktorý prekonalo ich vozidlo vzdialenosť od vozidla jazdiaceho pred ním. Nastavenie pevnej vzdialenosti medzi vozidlami by bolo technicky nesprávne, lebo tá sa mení v závislosti od rýchlosti“. Čiže predpokladám, že hovoríme aj o nezmyselnej sedemdesiatmetrovej značke medzi Trnavou a Bratislavou. Ďakujem pekne.
Danko, Andrej, predseda NR SR (2016-10-26):
Ďakujem. Chce sa vyjadriť pán spravodajca? Nech sa páči. Nie. Prerušujem rokovanie o tomto bode programu. Pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 282/2002 Z. z., ktorým sa upravujú niektoré podmienky držania psov v znení zákona č. 102/2010 Z. z. a o zmene a doplnení zákona č. 39/2007 Z. z. o veterinárnej starostlivosti v znení neskorších predpisov . Návrh zákona má tlač 261. Návrh na jeho pridelenie na prerokovanie výborom je v rozhodnutí č. 265. Dávam slovo poslankyni pani Zemanovej, ktorá nahrádza pána poslanca Poliačika, aby za skupinu poslancov návrh zákona uviedla.
Laššáková, Jana, podpredsedníčka NR SR (2013-02-05):
Na vystúpenie pána poslanca s faktickými poznámkami páni poslanci: Raši, Horváthová, Andreánsky, Hlina, Blanár, Mezenská, Müllerová. Končím možnosť prihlásiť sa s faktickými poznámkami. Nech sa páči, pán spravodajca Raši.
Glváč, Martin, podpredseda NR SR (2018-02-01):
Pán poslanec Bagačka, nemáte, dobre. Dobre, pokračujeme ďalej. Ďalšia otázka je od pána poslanca Hambálka a znie: „Pán premiér, uplynulý víkend prebehli v Českej republike prezidentské voľby a Miloš Zeman sa opätovne stal prezidentom. Ako vnímate tento výsledok v kontexte vzájomných vzťahov medzi našimi krajinami?“
Jurinová, Erika, podpredsedníčka NR SR (2013-10-24):
Pán poslanec Přidal.
P. Hrušovský, predseda NR SR: (2003-12-12):
(Hlasovanie.) 142 prítomných, 94 za návrh, 7 proti, 41 sa zdržalo. Návrh sme schválili. Prosím teraz pána poslanca Komlósyho, aby z poverenia výboru pre financie, rozpočet a menu predniesol návrhy na hlasovanie k vládnemu návrhu zákona o spotrebnej dani z minerálnych olejov . Pán poslanec Komlósy. (Hlasovanie o vládnom návrhu zákona o spotrebnej dani z minerálneho oleja , tlač 465.) Zs. Komlósy, poslanec: Vážený pán predseda, vážení členovia vlády, kolegyne, kolegovia, v rozprave nikto nevystúpil z pánov poslancov, takže odporúčam, aby sa Národná rada uzniesla podľa príslušných ustanovení rokovacieho poriadku, že tento návrh prerokuje v druhom čítaní. Prosím, pán predseda, môžete dať hlasovať.
Laššáková, Jana, podpredsedníčka NR SR (2014-10-29):
S reakciou, pán poslanec Viskupič, nech sa páči.
Laurenčík, Milan, podpredseda NR SR (2020-04-07):
Pán poslanec Mizík.
Ďurkovský, Andrej, poslanec NR SR (2011-02-08):
Pán predseda, prosím, dajte hlasovať o vládnom návrhu zákona s odporúčaním gestorského výboru schváliť.
Žiga, Peter, minister hospodárstva SR (2019-09-10):
Ďakujem pekne, pán predsedajúci. Tento návrh vládneho zákona predkladám s cieľom transponovať smernicu Európskeho parlamentu a Rady č. 2018/844, ktorou sa mení smernica 2010/31 EÚ o energetickej hospodárnosti budov a smernica 2012/27 o energetickej efektívnosti, do právneho poriadku Slovenskej republike v rozsahu pôsobnosti ministerstva hospodárstva. Návrh zákona rozširuje pravidelnú kontrolu vykurovacích systémov a klimatizačných systémov na systémy s celkovým inštalovaným výkonom vyšším ako 70 kilowattov, upravuje sa pravidelnosť, rozsah, obsah a postup kontroly, ako aj prípady, kedy kontrolu nebude potrebné vykonať. Taktiež sa upravujú definície vykurovacích a klimatizačných systémov, zrušuje sa požiadavka na vypracovanie dlhodobej stratégie obnovy budov a zavádza sa ekonomicky a technicky podmienená povinnosť pre nebytové budovy s inštalovaným výkonom vykurovacích a klimatizačných systémov vyšším ako 290 kilowattov mať nainštalovaný systém automatizácie a riadenia budovy. Návrhom zákona sa taktiež plnia požiadavky súvisiace s gold-platingom. Predložený návrh zákona má negatívny vplyv na rozpočet verejnej správy, pozitívny a negatívny vplyv na podnikateľské prostredie a pozitívne a negatívne sociálne vplyvy. Návrh zákona predpokladá pozitívny vplyv na životné prostredie, informatizáciu spoločnosti a služby verejnej správy pre občana. Návrh zákona nemá vplyv na manželstvo, rodičovstvo a rodinu. Ďakujem pekne, pán predsedajúci, skončil som.
Šeliga, Juraj, podpredseda NR SR (2020-10-20):
Prezentujme sa, prosím, a hlasujme. (Hlasovanie.) Prítomných 122, za 57, proti 23, zdržalo sa 40, nehlasovali 2. (Návrh nebol schválený.) Nech sa páči.
Matovič, Igor, poslanec NR SR (2010-09-09):
Pán poslanec Glváč, ja takisto sa pripájam k predrečníkovi môjmu. Ďakujem vám za vašu úprimnosť, nečakal som, priznám sa, že takto verejne v podstate usvedčíte vášho predsedu z klamstva. Ten totiž už niekoľko mesiacov zavádza celú slovenskú verejnosť, že v podstate on a Smer nemá problém so zrušením poslaneckej imunity. Z vášho vystúpenia jednoznačne vyplynulo, že vy osobne, a myslím si teda, tým pádom je to aj názor ostatných poslancov Smeru, ste jednoznačne proti zrušeniu poslaneckej imunity. A tým pádom celé to divadlo vášho predsedu Fica o tom, že bude hlasovať za, keď to bude po referende, o tom, že bude hlasovať za zrušenie poslaneckej imunity, keď to bude oddelené od imunity sudcov ap., je naozaj jedno veľké trápne divadlo. A naozaj ďakujem vám za úprimnosť, že ste úprimne dokázali vyjadriť to, čo si myslíte. A naozaj som to nečakal.
Laurenčík, Milan, podpredseda NR SR (2020-04-23):
S reakciami na faktické poznámky pán poslanec Petrák.
Antal, Peter, poslanec NR SR (2018-10-17):
Ďakujem pekne, pán predsedajúci. V rozprave k uvedenému návrhu zákona vystúpil jeden poslanec, ktorý nepodal pozmeňujúci návrh. Pristúpime k hlasovaniu o pozmeňujúcich a doplňujúcich návrhoch zo spoločnej správy. Gestorský výbor odporúča hlasovať spoločne o bodoch 1 až 28 s odporúčaním schváliť.
Bugár, Béla, podpredseda NR SR (2017-02-02):
Ďakujem. Vyhlasujem rozpravu o tomto bode programu za skončenú. Pán navrhovateľ, máte záujem zhrnúť rozpravu, reagovať? Asi áno. (Reakcia navrhovateľa.) Pardon, hopá. Mýliť sa je ľudské, vidíte. Ešte aj starý pes sa pomýli. Opýtam sa, či niekto sa hlási ústne do rozpravy, lebo to boli len písomné. Ďakujem za upozornenie. Pán poslanec Budaj, viem, že procedurálny. To je v poriadku. Takže nie. A teraz vyhlasujem rozpravu za skončenú a ešte raz sa ospravedlňujem. Nech sa páči, pán spravodajca alebo teda navrhovateľ, máte slovo.
Antal, Peter, poslanec NR SR (2019-02-05):
Ďakujem pekne. Pani kolegyňa, môžem s vami súhlasiť do tej miery, že sme trhový mechanizmus a že mal by tu nastavovať vzťahy trh. Toto všetko platí a končí to a začína a končí to pri potravinách. Preto tento zákon sa týka len potravín, ničoho iného. To nie je špecifikum Slovenskej republiky, že rieši potraviny. Toto je problém Európskej únie a zvlášť problém V4. Áno, zastávame sa aj zamestnávateľov a že teda zamestnanosť, obchody majú, ale majú aj potravinári zamestnanosť. Jednoducho problém je ten, že obchod si na úkor potravín priťahuje zákazníkov na tie tovary, na ktorých zarába veľké peniaze, ale aj od potravinárov berie nie malé peniaze na to, aby dokázal postaviť tieto obchodné domy a tak ďalej. Potraviny ťahajú ľudí do obchodných reťazcov. Ak chránime obchodníkov, tak máme zároveň povinnosť chrániť aj výrobcov. Ako je možné, že chlieb sa dnes predáva za 90 centov na pulte a pred desiatimi rokmi za 29,90? Ako je možné; a tí pekári vykrikujú, že 25 % sme pod výrobnými nákladmi. Toto máme ako prehliadať, že to je v poriadku a trh to vyrieši? Potom už tento zákon nebude potrebný, o nekalých obchodných praktikách, ak výrobcovia, a nehovorím slovenskí, ak výrobcovia pôsobiaci a vyrábajúci na území Slovenskej republiky nebudú vyrábať potraviny, tento zákon môžme na druhý deň zrušiť, lebo nebude komu ho, komu pomáhať a uplatňovať ho. Potraviny sú špecifikom v Európe, nie na Slovensku, preto sa riešia nekalé obchodné praktiky v Európskej únii.
Panáček, Milan, poslanec NR SR (2012-09-11):
Odporúčanie gestorského výboru schváliť.
Hrušovský, Pavol, podpredseda NR SR (2011-07-12):
Pán poslanec Marcinčin bol písomne prihlásený do rozpravy. Teraz dávam možnosť prihlásiť sa do rozpravy ústne. Pán poslanec Pelegrini, Petrák, Droba, pán poslanec Galbavý uteká, pán poslanec Matovič. Tak, traja páni poslanci. Končím možnosť ďalších ústnych prihlášok. Nech sa páči, pán poslanec Pelegrini.
Žiga, Peter, podpredseda NR SR (2024-06-13):
Prezentujme sa a hlasujme. (Hlasovanie) 133 prítomných, 79 za, 54 sa zdržalo. Návrh sme schválili.
Glváč, Martin, podpredseda NR SR (2018-11-29):
Nech sa páči.
Hort, Milan, podpredseda NR SR (2011-02-02):
Ďakujem pekne. Pán poslanec, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorsky výbor, pre sociálne veci, jeho predsedovi, pánovi poslancovi Júliusovi Brockovi, aby nás oboznámil so spravodajskou informáciou v prvom čítaní. Pán predseda, nech sa páči.
Verešová, Anna, poslankyňa NR SR (2016-04-22):
Ďakujem za slovo. Ja naozaj ďakujem za tento príspevok pani poslankyni Blahovej. My obidve pracujeme s ľuďmi, ona pracuje s deťmi, s ľuďmi, ktorými sú rôzne naozaj týrané ženy, deti, ktoré sú zneužívané, týrané, zanedbávané, ja osemnásť rokov pracujem s takýmito ženami a deťmi. Vo všetkom s ňou súhlasím okrem jedného jediného, že je treba trošku byť opatrnejší pri prijímaní medzinárodných zmlúv. Teraz myslím naozaj na Dohovor Rady Európy o predchádzaní násiliu na ženách a domácemu násiliu a o boji proti nemu, ktorý už viacerí teda poznajú skôr pod názvom Istanbulský dohovor. Celé je to o tom, že naozaj dohovor obsahuje mnohé užitočné ustanovenia, ktoré môžu účinne pomôcť obetiam domáceho násilia, napríklad vznik nových krízových centier, zariadení núdzového bývania, právnu pomoc a podobne. Väčšinu ale týchto opatrení my máme v národnej legislatíve. Čo si vyžaduje pozornosť, je, aby sme sa pozreli v tom dohovore naozaj na zameranie a terminológiu, rozsah a monitorovací mechanizmus. O tomto prebehol v občianskej spoločnosti aj medzi akademikmi alebo odborníkmi naozaj nejaký diskurz a nie je v tom zhodnosť. Prvého júna 2014 viac ako 400 signatárov, a naozaj myslím na psychiatrov, pedagógov, upozornilo na tento dohovor, kde odmietajú akékoľvek sociálne experimentovanie s duševným zdravím dieťaťa. Takže určite, áno, pomoc, áno, ochrana. Ale poďme o tom debatovať a možnože s výhradami medzinárodné zmluvy môžeme prijať, ale nie takto, ako sú nám predložené.
Laššáková, Jana, podpredsedníčka NR SR (2014-12-11):
Máme už tu aj predkladateľa, aj spravodajcu, takže nech sa páči (reakcia navrhovateľa), áno, do zápisu, aby bolo, pán poslanec Krajcer tu bol, keď som vyhlásila, že ideme rokovať o tomto bode programu (povedané so smiechom), ale dosť už, aby sme udržali vážnosť Národnej rady. Nech sa páči, pán poslanec Krajcer, máte slovo.
Laššáková, Jana, podpredsedníčka NR SR (2014-06-10):
Ďakujem pekne, pán podpredseda, zaujmite miesto určené pre navrhovateľov. Dávam slovo spravodajcovi, ktorého určil navrhnutý gestorský ústavnoprávny výbor, Miroslavovi Kadúcovi. Nech sa páči, pán spravodajca.
Štefanec, Ivan, poslanec NR SR (2013-06-19):
Ďakujem, pán podpredseda. Pán minister, v otvorenosti ekonomiky, tam niet najmenších pochýb. Aj tie čísla, samozrejme, sedia, čo ste uviedli. Len donekonečna naozaj výhovorky na vonkajšie prostredie neobstoja, pretože keby tomu tak bolo, no tak vláda nemusí nič robiť. Žiadna vláda by nemusela nič robiť. Ale vláda má veľký vplyv na to, ako bude krajina vyzerať, či budeme mať viac alebo menej nezamestnaných, aké budú ľudia a firmy platiť dane, odvody. No a tieto vplyvy zásadne zmenili tvár Slovenska, bohužiaľ, k horšiemu tým, že ste zvýšili dane, zvýšili odvody, zhoršili trh práce. Máme aj najvyššie ceny elektriny pre firmy v rámci Európskej únie. Aj to je problém pre našich zamestnávateľov. No len pripomínam, že Úrad pre reguláciu sieťových odvetví je od roku 2006 pod vedením vášho nominanta, čiže takisto to má politické súvislosti. Toto sú všetko negatívne vplyvy, ktoré sa odrážajú potom, samozrejme, aj v štátnej kase. V neposlednom rade spomínali ste slabý domáci dopyt. Áno, je to pravda. Lenže tak ako moji kolegovia predrečníci, ja musím upozorniť na to, že keď ľuďom sa zvýšia dane, no tak, samozrejme, majú menej na ruke, menej míňajú, takže aj tu vidím priamu súvislosť medzi tým, aká je spotreba a aké sú potom príjmy v štátnej kase. Jednoducho treba urobiť zásadný obrat. Máme iné názory na ekonomickú politiku, to je legitímne, ale to, čo ja a moji kolegovia dlhodobo kritizujeme, že ozaj neexistuje tu podpora ekonomickej aktivity. Skôr to, čo vláda robí, tak brzdí ekonomickú aktivitu. Bohužiaľ, je to začarovaný kruh, ktorý sa následne prejaví aj v štátnom rozpočte. Ďakujem.
Abrhan, Pavol, poslanec NR SR (2011-03-29):
... na ústavnej úrovni, bude Národná rada Slovenskej republiky hlasovať verejne, ak sa neuznesie na tajnej voľbe. Z hľadiska rokovacieho poriadku sa to týka voľby a odvolávania predsedu a podpredsedov Najvyššieho kontrolného úradu Slovenskej republiky, voľby kandidátov na sudcov Ústavného súdu Slovenskej republiky, voľby kandidátov na vymenovanie za generálneho prokurátora a rozhodovanie o návrhu na odvolanie generálneho prokurátora. Predložený návrh zákona obsahuje tiež návrhy na zmenu súvisiacich predpisov, v prípade zákona č. 92 o podmienkach prevodu majetku štátu na iné osoby v znení neskorších predpisov. Ide o vypustenie tajnej voľby členov Dozornej rady Fondu národnému majetku. Ďakujem pekne a prosím o podporu tohto zákona. Ďakujem.
Sulík, Richard, predseda NR SR (2011-04-05):
Ďakujem. A poprosím pána poslanca Bublavého, ktorý je písomne prihlásený do rozpravy, nech sa páči.
Pellegrini, Peter, podpredseda NR SR (2020-06-09):
S reakciou na faktické pán poslanec Žiak.
Hrušovský, Pavol, podpredseda NR SR (2010-09-09):
Osem pánov poslancov. Končím možnosť. Páni poslanci, neskúšajme sa. Pán poslanec Senko bol posledný prihlásený s faktickou poznámkou. Nech sa páči, pán poslanec Čaplovič.
Mizík, Stanislav, poslanec NR SR (2020-02-25):
Ďakujem za slovo. Tak, vážená pani, nie ste tu, možno si ma vypočujete niekde v zákulisí alebo zo záznamu. Mám také dve pripomienky. Prvá pripomienka, medzinárodné misie, to ste o čom točili? Teraz tu bude nejaké grévio, évio, cávio, hávio, čo bude nad našimi hlavami ako meč gládio alebo čo ste mysleli, že nás tu bude chodiť šmírovať a pokutovať? Po druhé, takto zdehonestovať dôstojného pána Kuffu, tak to môže urobiť iba neznaboh nemajúci žiadnu úctu ku poslovi Božieho slova a tiež aj k človeku, ktorý sa ujal tých najbiednejších hriešnikov či ľudí, ktorí upadli na dno nie vlastnou vinou. Dal im prácu, jedlo, nádej. V jeho činnosti vidieť ochrannú Božiu ruku nad ním a nad jeho dielom. Jeho videá sledujú státisíce ľudí, áno, aj žien a myslím si, že drvivá väčšina divákov sú práve ženy včítane mojej. A, vážená, preveľa vážená a preveľká pani Petrík, pán Kuffa sa modlí za všetkých hriešnikov aj za vašu hriešnu dušu a, samozrejme, aj za moju. Myslite na zadné vrátka, nikto tu nebude žiť večne. Ďakujem za slovo.
Hrušovský, Pavol, podpredseda NR SR (2010-12-08):
Hlasujeme, páni poslanci, o procedurálnom návrhu skrátiť lehotu na prerokovanie k podanému pozmeňovaciemu návrhu skupiny poslancov. (Hlasovanie.) 139 prítomných, 77 za, 2 proti, 57 sa zdržalo, 3 nehlasovali. Návrh sme schválili. Môžeme pristúpiť k hlasovaniu o návrhoch.
Kéry, Marián, poslanec NR SR (2017-11-29):
Pán predsedajúci, odhlasovali sme všetky body. Dajte, prosím, hlasovať, že predmetný vládny návrh zákona prerokujeme v treťom čítaní ihneď.
P. Hrušovský, predseda NR SR: (2004-06-30):
(Hlasovanie.) (Potlesk.) 133 prítomných, 67 za návrh, 19 proti, 47sa zdržalo. Návrh sme schválili.
Šeliga, Juraj, podpredseda NR SR (2020-12-04):
Pán minister, chcete reagovať na faktické poznámky? V zmysle rokovacieho poriadku chce vystúpiť pán spravodajca. Nech sa páči.
Glváč, Martin, podpredseda NR SR (2017-05-10):
Ďakujem. Dávam slovo spravodajcovi z ústavnoprávneho výboru poslancovi Tiborovi Bernaťákovi, aby informoval Národnú radu o výsledku rokovania výboru a aby odôvodnil návrh a stanovisko gestorského výboru. Nech sa páči.
Tomáš, Erik, poslanec NR SR (2020-04-01):
Pán poslanec Pročko, milý Jožo, ďakujem, že sa ti moje vystúpenie páčilo, ale ak si ho naozaj pozorne počúval, tak musíš uznať, že drvivá väčšina toho vystúpenia bola ako vždy vecná, argumentačná a teším sa, milý Jožo, kedy ty zídeš dole za tento pultík a povieš niečo múdre, aby sme mohli to tiež komentovať, to je práca poslanca. Prosím ťa, už vstúp do arény a rovnako budeme na teba reagovať. Nič iné k tvojmu vystúpeniu zatiaľ nemôžem povedať. Pán Čekovský, Čikovský? Pardon. (Reakcia z pléna.) Pardon. Ste nový poslanec, tak ešte si to musíme uzrejmiť. Čo mám na to povedať? Dúfam, že ste si všimli ako novinár, aj keď v prípade RTVS viackrát môžme viesť polemiku, či to tak bolo, či ste si všímali tie pozitívne veci a nie viac negatívne, ale to platí možno pre väčšinu novinárskeho spektra, tak to ale má byť v zásade z väčšej časti, keďže sme vo vláde, tak musíme čeliť aj kritike, ale chcem vám pripomenúť, že my sme stáli stále väčšinou na strane zamestnancov a ja som aj teraz hovoril, pán poslanec, o zamestnancoch tých firiem, nie o zamestnávateľoch, aj keď si uvedomujem a rešpektujem zamestnávateľov, dávajú ľuďom prácu, ale len som chcel povedať, že nerobme rozdiely medzi zamestnancami len kvôli tomu, že pracujú vo veľkej a v malej firme. Tak ako aj pán Pročko, aj vyhovoríte, že tá pomoc príde, tešíme sa, čakáme, čakáme, z dňa na deň čakáme, čakáme, stále neprichádza. Nie my, ale tí veľkí zamestnávatelia, tí, ktorým vy stojíte po boku, vy pravica, sa už ozývajú, že to nezvládajú a bude hromadné prepúšťanie a som zvedavý, že keď k tomu hromadnému prepúšťaniu dôjde, dúfam, že nie, neželám si to, čo budete hovoriť potom. Ďakujem pekne.
Šeliga, Juraj, podpredseda NR SR (2020-05-12):
Ďakujem. Chcem vás ešte informovať, tak ako ste dostali mailom informáciu, zajtra o 14.00 hod. pri prerokovaní správy pani ombudsmanky bude na rokovaní Národnej rady Slovenskej republiky prítomná aj pani prezidentka. Chcem vás veľmi pekne poprosiť, ak sa vám dá, aby ste boli prítomní v sále, aby sme aj takto zabezpečili dôstojný priebeh rokovania správy pani ombudsmanky. Prerušujem rokovanie tejto 7. schôdze Národnej rady do zajtrajška 10.30 hod., kde budeme pokračovať rokovaním o návrhoch zákonov v druhom čítaní. Ďakujem. Pekný večer. (Prerušenie rokovania o 18.16 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR a členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.)
Hrušovský, Pavol, podpredseda NR SR (2011-09-14):
Hlasujeme. Pán poslanec Matej predložil návrh, nie Madej, Matej. (Hlasovanie.) 136 prítomných, 75 za, 1 proti, 60 sa zdržalo. Pozmeňovací návrh pána poslanca Mateja sme schválili. Ďalší.
P. Hrušovský, podpredseda NR SR: (2001-10-17):
(Hlasovanie.) Prítomných je 104 poslancov, za 49, proti 33, zdržalo sa 16, nehlasovalo 6. Konštatujem, že návrh sme neschválili. Ďakujem pánovi poslancovi Oroszovi. Pristúpime k hlasovaniu o ďalšom návrhu, ktorým je návrh na vydanie zákona, ktorým sa mení a dopĺňa zákon č. 138/1992 Zb. o autorizovaných architektoch a autorizovaných stavebných inžinieroch (tlač 1129). Prosím pána poslanca Bindera, aby ako spoločný spravodajca predmetný návrh zákona uviedol.
Kuffa, Štefan, poslanec NR SR (2012-10-24):
Ďakujem za slovo. Vážená pani podpredsedníčka, pán minister, milí kolegovia, kolegyne, aj predrečníkovi chcem poďakovať za taký milý exkurz aj do histórie. Naozaj strieľal na nás ako z guľometu. Niekoľko poznámok som si dovolil urobiť z toho jeho prejavu. Príkladom tu uvádzal európske krajiny, okrem iných Francúzsko, rok 1789, teda Francúzsku revolúciu, že bola kolískou buržoáznej revolúcie, to sú slová, ktoré tu ako spomenul. Áno, mali tu, niesla sa tá revolúcia v hesle a v duchu „bratstvo, rovnosť, sloboda“. A okrem iného bolo tuná aj heslo: Rob, čo chceš, všetko je dovolené! Ale tiekli potoky krvi. Toto bolo „rob, čo chceš, všetko je dovolené“. Bez zodpovednosti že by si si robil, čo chceš, to nie je možné. A Francúzsko nie je zrovna tou krajinou, ktorá by bola hodná nasledovania. Dovolím si povedať, že dodnes majú problémy práve aj sociálne, aj vďaka týmto postojom, ktoré tuná boli. Teda by som sa veľmi na to Francúzsko, možno ani Holandsko, ktoré bolo spomínané, sú to pre nás vzdialené krajiny aj v tej mentalite. Nešiel by som tak ďaleko, čo sa týka ako daní, a bolo to v roku 1998 za prvej Dzurindovej vlády, kedy v podstate naozaj kapitálové spoločnosti mali daň 42 percent. Postupne sa to znižovalo na 38, 25 až konečných 19 percent. Naozaj túto históriu, skúsme sa na ňu pozrieť. A čo bolo dobré a čo bolo zlé, skúsme to vyhodnotiť. Naozaj kapitálové spoločnosti sa správajú prirodzene normálne, ak je tá daň veľmi vysoká a neprimeraná, tak hľadia znížiť ten základ dane, aby ten základ mali čo najnižší. Vedie to potom k rôznym nekalým činnostiam. Daň krvi, tá bola veľmi vysoká, ale to... (Prerušenie vystúpenia časomerom.)
Kresák, Peter, poslanec NR SR (2016-12-06):
Ďakujem pekne za všetky faktické. Iba na jednu budem reagovať, a to je vlastne tá vec, s ktorou začal kolega Fero Šebej a začnem troška úsmevne, že asi by som bol skutočne veľmi zlý právnik, ako to tvrdí pani podpredsedníčka parlamentu, keby som to myslel úplne vážne. Bola to nadsádzka, samozrejme, že parlament môže všetko. Samozrejme mal Fero pravdu, ja som to aj tak myslel, ten materiál, ani štát, s tým sa nedá hýbať v demokratickom svete a tam sú tie limity parlamentu, parlamentu výrazne obmedzené. Ale ako Fero správne tiež povedal, toto nie je ten prípad, takže môžeme konať. Ďakujem.
Paška, Pavol, predseda NR SR (2014-05-29):
Pán poslanec Poliačik.
Figeľ, Ján, podpredseda NR SR (2014-03-19):
Ďakujem pekne. Pán spravodajca, nech sa páči.
Sulík, Richard, predseda NR SR (2011-07-11):
Pán poslanec Jasaň.
Heger, Eduard, poslanec NR SR (2019-04-03):
Ďakujem pekne. Súhlasím, kolega Dostál, presne aj s tou koncovkou, čo si povedal. Kolegyňa Antošová, ja by som chcel zareagovať na to, lebo vy hovoríte, že ako keby sme nechceli rozumieť. Tak poďme si to kratučko vysvetliť. Ten odvod začal platiť od 1. 1. a od 1. 3. a teraz od 1. 3. to už mesiac znamená, že beží. To, že je splatnosť v júni a pre tých, ktorí od začiatku roka v apríli, znamená, že majú zaplatiť to za prvé tri mesiace tento odvod z tých tržieb. Obchodníci vám od začiatku hovorili, že, prepáčte, ale my to do tých cien prenesieme, pretože my tu nebudeme vám dotovať nejaký odvod. Takže oni to do cien preniesli, lebo vám od začiatku hovorili, aj my sme hovorili, že však nemajú to prečo nepreniesť, oni to prenesú, aj to preniesli, aj to ministerstvo financií potvrdilo. Takže hovoriť, že oni to majú zaplatiť až teraz, tak prečo by to vlastne malo byť v cenách, lebo od 1. 1. a od 1. 3. sa ten zákon na nich vzťahoval. To, že to zaplatia niekedy neskôr, tak to zaplatia len to, čo už vyberali. A 1. 3., prepáčte, bolo pred mesiacom. Takže oni len zaplatia z tých tržieb, oni to museli ešte pred tým, ako začal ten fiškálny rok, preniesť do tých cien, aby na to nedoplácali. Však to je tá pointa. Vaša predstava bola, že, aha, však my nechceme, aby na to doplácali, tak my im to stiahneme z tých tržieb. No ale oni jasne povedali, no nestiahnete, my to do tých cien prenesieme a je to vybavené. Takže toto je to, čo teda, keď sa nechceme rozumieť, ja to vysvetľujem, lebo my vám rozumieme, ale rozumejte aj vy tomuto jednoduchému mechanizmu. To je proste o tom. A čo sa týka, že Brusel. Ja sa pýtam, čo je Brusel? Akože čo, primátor mesta Brusel nám to zakázal? Lebo operujeme s týmto slovom, ako keby Brusel teraz. Nejaký pán Brusel? Však to je Európska komisia. A tam kto chodí rokovať? Veď ministri a premiéri, však to vy sa tam môžete o tom rozprávať. Však my sme jeden z členov. Tak, prosím vás pekne, konajte a držte sa svojej kompetencie a nezvaľujme tu niečo na nejaký Brusel. Ešte na nejakého možno, no, koniec.
Šutaj Eštok, Matúš, poslanec NR SR (2020-07-24):
Ďakujem za slovo. Pán minister, ja by som vám chcel pripomenúť, že toto je schôdza na odvolávanie vášho premiéra zlodeja pána magistra Matoviča. Tak ešte raz vám pripomeniem, čo presne dnes povedala Univerzita Komenského: „Záverečná práca premiéra Igora Matoviča nezodpovedá štandardom kladeným na kvalifikačné práce, v žiadnom prípade by nemala úspešne prejsť obhajobou v súčasnosti ani pred 22 rokmi. Vyváženosť študenta či iné úspechy v inej oblasti nemôžu v žiadnom prípade predstavovať dôvod na porušenie základných princípov akademickej práce.“ Vy túto zlodejinu obhajujete. Obhajujete aj podvodníka magistra premiéra, obhajujete to, že pán zlodej býva v neskolaudovanom dome, že porušuje zákony tejto republiky, pretože, chudák, má toľko práce, obyčajný človek, ktorý má na účte iba asi 20 mil., teda jeho pani manželka, nemá čas ani peniaze ich presťahovať do skolaudovaného bytu, tak, chudák, musí porušovať zákony. Vy toto ako také poslušné stádo vehementne obhajujete. A ja vás chcem poprosiť, keď pán zlodej má toľko energie, toľko nehynúcej energie na boj proti zlodejom a podvodníkom, aby ju skúsil nasmerovať, tú nehynúcu energiu, na boj proti sebe samému, pretože je zlodejom, lebo ukradol diplomovú prácu, a je podvodníkom a je, dokonca za to aj právoplatne by bol odsúdený, ale jeho trestné činy boli premlčané, za daňové podvody. Čiže nech túto energiu venuje na samého seba, nech odstúpi, a tým pádom môžme aj pekne ukončiť túto schôdzu a ísť domov. Ďakujem pekne.
Kleinert, Dana, poslankyňa NR SR (2024-01-24):
Ďakujem vám, kolegyne a kolegovia, za vaše faktické. Áno, tá kultivovanosť tu v pléne mne tu chýba od začiatku, odkedy tu som, a už sme o tom hovorili viackrát. Mňa to naozaj mrzí, že je to veľmi zlý príklad pre naše deti. Viackrát sme sa tu rozprávali aj o príklade pre výchovu. Veď my sa tu nemusíme oháňať slovom tradičný, ale začnime napĺňať napríklad obsah slov, ako je slušnosť alebo rešpekt. A ako hovorila moja babička: „Komu není shůry dáno, v apatyce nekoupí.“ Takže to by bol asi odkaz môj pre pána Blahu. A máme tu aj pána ministra financií a včera sme tu mali ministra školstva a mňa to mrzí aj z toho dôvodu, že keď už teda tu ministri sú, tak oni by mali za svoje rezorty proste bojovať. Tak ako som včera hovorila, za... minister školstva mal hovoriť, že veď my sme tu zodpovední za naše deti a za to, že či tu zostanú tie naše deti, tak nerobme to takto. A dnes by tu mal byť minister financií postavený v pozore a mal by hovoriť, že nerobme to, pretože každý jeden mladý človek, ktorý ostane v zahraničí nás stojí 2,8 mil. eur, takže nerobme to. Čiže každý minister by tu mal byť a za svoj rezort proste to obhajovať v zmysle, že zastavme túto, túto, toto barbarské plienenie naozaj. A ono chystá sa tu veľa vecí aj z oblasti kultúry, tie návrhy sú úplne jasné, cielené k mocenským rozhodnutiam. Ale medzitým tu znervóznený premiér Fico robí brutálnu hanbu Slovensku. A ja fakt neviem, čo je nechutnejšie, hanebnejšie, ako sa vysmievať ľuďom Ukrajiny, ktorých Rusi vraždia či znásilňujú, a ešte zbabelo z pohodlia bezpečia a teplúčka sa vysmievať, to je akože, to naozaj dokáže málokto. Je to fakt hrozná hanba a ja by som sa chcela ospravedlniť ľuďom Ukrajiny, naozaj nie každý je tu ako Fico, naopak. A to je dobré, lebo vidíme to na námestiach, pretože ľudia to vidia, toto mentálne plienenie našej krajiny a nerezignujú. Ani my nerezignujeme. Ďakujem.
Bittó Cigániková, Jana, poslankyňa NR SR (2021-12-02):
Áno a poďme platiť ešte aj tým, čo nepijú a tým, čo dodržiavajú zdravý životný štýl. A úplne najlepšie bude, keď budeme platiť ešte aj tým, ktorí vôbec nerobia nejaký adrenalínový riskantný šport. Všetkým im zaplaťme. Podľa mňa viacej. Lebo to sú zdraví aktívni ľudia. Oni majú väčšiu spoločenskú hodnotu. Prečo len 500? Prečo nie 5-tisíc? Podľa mňa akože nebuď lakomý! Daj viac, Igor! A ja chcem len povedať, že vieš, my sme sa o tomto rozprávali. Ja sa ťa chcem opýtať, na čo je toto dobré? My sme sa dohodli na 150 eurách a dohodli sme na tom všetci, celá koalícia. Toto by vôbec nebolo potrebné. Teraz musíš ísť svoje, musíš si to pretlačiť. Hovoríš o tom, že budeme platiť dva až trikrát viac za starostlivosť. Tu mám pred sebou 36 návrhov, ako motivovať neočkovaných sa očkovať, ktoré neboli schválené. To sú len naše návrhy. Je ďalší desiatky, existujú ďalšie desiatky spôsobov, ktorými môžeš motivovať. Nemusíš platiť každému 500 eur. Hovoríš o tom, že keď budeme lockdown dávať, že to budeme musieť platiť. No lenže, Igor, keby si štát robil čo má a to teda kontroloval najmä neočkovaných, tak my lockdown nemusíme dávať, resp. nie pre všetkých. Môžme ho dať len pre neočkovaných, tak ako sme navrhovali. A v tom prípade to nebude až také drahé. Že? A čo sa týka tých zdravotníkov, ktorých pýtame. To je tak strašne nefér od teba, že povedzte odkiaľ. Ja ti poviem odkiaľ. Z týchto 500 mil. Ty mi povedz, odkiaľ chceš zobrať týchto 500 mil.? Lebo ja ti hovorím, ak máš 500 mil. tak, prosím ťa, budeš taký zlatý a dáš zdravotníkom, konkrétne 276, pretože rozdiel medzi nami a Čechmi pri sestre je to 500 eur, pri lekároch 400 eur, čo dostávajú viac a nie je tam žiadna jazyková bariéra. Problém nášho zdravotníctva je najmä personálny. Nemá kto liečiť. Ty dáš, teraz zachrániš dôchodcu a to je posledné, čo si užije, pretože potom, keď bude potrebovať zdravotnú starostlivosť, nebude ho mať kto liečiť. Keď dáme každému lekárovi 400 eur a každej sestre 500 eur, vieš, koľko to bude ročne? 276 mil.! Dvakrát im to môžme dať. Tak mi teraz povedz, či tieto argumenty nie sú fér.
Pčolinský, Peter, doterajší podpredseda NR SR (2023-10-25):
Pani poslankyňa Jana Hanuliaková.
P. Paška, predseda NR SR: (2006-10-20):
Konštatujem, že Národná rada sa uzniesla, že tento návrh zákona prerokuje v druhom čítaní. Poprosím teraz druhé hlasovanie, pán poslanec.
Gašpar, Tibor, poslanec NR SR (2023-12-22):
Vážený pán predseda, vážené pani poslankyne, páni poslanci, dovoľte, aby som vás informoval o prerokovaní uvedeného návrhu v ústavnoprávnom výbore. Predseda Národnej rady pridelil návrh vlády na skrátené legislatívne konanie na prerokovanie ústavnoprávnemu výboru. Ústavnoprávny výbor o návrhu, o návrhu prerokoval, pardon, návrh prerokoval na 9. schôdzi, avšak o návrhu uznesenia nehlasoval, pretože v čase hlasovania nebol uznášaniaschopný. Predseda ústavnoprávnemu výboru ma určil za spravodajcu, aby som na schôdzi Národnej rady informoval o výsledku rokovania ústavnoprávneho výboru. Predseda výboru zároveň určil za náhradníkov spravodajcu poslancov: Miroslava Čellára, Richarda Eliáša, Jána Mažgúta, Zuzanu Plevíkovú, Štefana Gašparoviča a Romana Michelka. Pán predseda, prosím, otvorte rozpravu.
Luciak, Michal, poslanec NR SR (2022-09-27):
Pán predseda, ďakujem veľmi pekne. V rozprave k tomuto návrhu ústavného zákona vystúpila jedna pani poslankyňa, nebol podaný žiaden návrh, preto dajte, prosím, pán predseda, hlasovať o tom, že Národná rada prerokuje návrh ústavného zákona v druhom čítaní.
Radošovský, Marián, poslanec NR SR (2015-05-22):
Ďakujem pekne za slovo. Ja by som rád ešte doplnil jeden rozmer, ktorý predkladateľ vo svojej dôvodovej správe, vo svojom odôvodnení návrhu nepovedal, pretože do toho vstupuje ešte jeden aspekt, a to je výrazný ekonomický aspekt. Samozrejme, že vrátim sa ešte k tým školám, k odvahe ísť touto cestou. Neviem, dokedy chce ktorýkoľvek minister školstva opomínať a nevytvárať tlak a, samozrejme, je to aj o nás, o politikoch, ktorí sme tu v parlamente stopäťdesiati, o dokončení reformy verejnej správy a dokončení tým pádom aj reformy školskej správy. Dúfam, že si uvedomujete neustály pokles kvality školstva na Slovensku, a to teda od základného počnúc a stredoškolským a odborným školstvom až po univerzitné a vysokoškolské vzdelanie, jednoducho, že zaznamenávame permanentný pokles. Vidíme to na výsledkoch a na smerovaní. A základné školy, tam sa dáva základ. Tam vlastne v tejto chvíli, žiaľ, akoby sme nestíhali možno finančne, ale tým, že by sme zrušili istý počet škôl a že by sme vytvorili centrálne školy, tak ako sme ich mali kedysi, s dobrým vybavením a s dobrým personálnym obsadením, tak by sme veľmi pomohli školstvu. Veľmi by sme pomohli. Pochádzam z učiteľskej rodiny, môj otec začal učiť v roku 1938. A bol z tej starej gardy. Po 43 rokoch, keď odišiel z učiteľovania, učil matematiku, fyziku a mal ešte aprobáciu pre chémiu a prírodopis, konštatoval, že už vtedy sme išli mierne dolu a hlavne v kvalite učebníc a v ďalších veciach. A vtedy hlavne bol nedostatok učebných pomôcok. Dneska učebné pomôcky by aj boli, ale nemáme pripravených a dostatočne fundovaných učiteľov, nehovorím o všetkých, ale vo všeobecnosti je toto problém. A druhá vec je problém s výbavou a s názornosťou výuky. A tento problém jednoducho pretrváva na viacerých školách a, samozrejme, že čím máme triedy a školy rozbitejšie, tým je tento problém viac a viac preukazný. To, že by sme konečne vykročili smelo týmto trendom, by sme zabezpečili znovu kvalitu výuky pre všetky deti rovnako. Lebo my niektoré deti týmto spôsobom diskriminujeme. Ten ekonomický rozmer, ktorý je potrebné k tejto reforme doplniť, je rozmer, ktorý by malo dotvoriť ministerstvo dopravy. Cez licencie, ktoré súvisia s opravnou obslužnosťou, to znamená s vydaním licencií pre prepravcov osôb. A tu jednoducho narážame na ten istý problém samosprávy regionálne, to znamená VÚC, a toto súvisí aj so školstvom. Jednoducho by sa veľmi a rapídne by sa znížili náklady na dopravnú obslužnosť, ak by sa zaviedli tieto školské autobusy, ktoré by vykryli problém prepravy žiakov v rámci malých teritórií. Lebo tieto autobusy mnohokrát potom suplujú iné veci a prepravujú potom následne, keď vyložia žiakov, prepravujú vzduch. Čiže je to na zamyslenie a je to aj na kus odvahy. Viacerí vedia zdôvodniť, že prečo by bolo toto dobrá cesta, ale ozaj treba si sadnúť, dohodnúť sa a vykročiť týmto smerom. Tento návrh jednoducho, čím ho budeme dlhšie odkladať a túto reformu čím budeme dlhšie odkladať jej riešenie, tým bude horšie pre ďalšie generácie. Ďakujem pekne.
Zelník, Štefan, poslanec NR SR (2019-03-27):
Vážený pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady pre zdravotníctvo, aby predmetný návrh zákona výbory prerokovali do 3. mája 2019 a v gestorskom výbore do 7. mája 2019.
Müllerová, Emília, poslankyňa NR SR (2013-02-05):
Pán predseda, dajte, prosím, hlasovať o návrhu zákona ako o celku s prijatými pozmeňujúcimi návrhmi s odporúčaním gestorského výboru schváliť.
A. Belousovová, podpredsedníčka NR SR: (2007-06-27):
Pán poslanec Kvorka, nech sa páči, máte slovo.